

คำสั่งคณะกรรมการกองทุนหลักประกันสุขภาพองค์การบริหารส่วนตำบลเขาชัยสน

ที่ 1/๒๕๖6

เรื่อง แต่งตั้งคณะอนุกรรมการสนับสนุนการจัดบริการดูแลระยะยาวสำหรับผู้สูงอายุที่มีภาวะพึ่งพิง ...............................................................................................................

โดยที่เป็นการสมควรให้มี คณะอนุกรรมการสนับสนุนการจัดบริการดูแลระยะยาวสำหรับผู้สูงอายุที่มี ภาวะพึ่งพิง เพื่อพิจารณาจัดหา กำหนดอัตราการชดเชยค่าบริการ และขับเคลื่อนการพัฒนาระบบบริการดูแลระยะยาวทั้งในหน่วยบริการและในระดับชุมชน ให้เหมาะสมกับสภาพบริบทในพื้นที่ และสนับสนุนส่งเสริมการมีส่วนร่วม ของบุคคล ครอบครัวและชุมชนให้มีขีดความสามารถในการดูแลผู้สูงอายุเพื่อให้ผู้สูงอายุสามารถดำรงชีวิตได้อย่างมี ศักดิ์ศรีในครอบครัวและชุมชน และได้รับบริการทั้งด้านสุขภาพและบริการด้านสังคมที่เชื่อมโยงกันอย่างมี ประสิทธิภาพ

อาศัยอำนาจตามประกาศคณะกรรมการหลักประกันสุขภาพแห่งชาติ เรื่อง การกำหนดหลักเกณฑ์เพื่อสนับสนุนให้องค์กรปกครองส่วนท้องถิ่นดำเนินงานและบริหารจัดการระบบหลักประกันสุขภาพในระดับท้องถิ่นหรือพื้นที่ พ.ศ.๒๕๖๑ ลงวันที่ ๑๓ กันยายน พ.ศ.๒๕๖๑ และตามความในข้อ ๑๘ แห่งประกาศคณะกรรมการหลักประกันสุขภาพแห่งชาติ เรื่อง การกำหนดหลักเกณฑ์เพื่อสนับสนุนให้องค์กรปกครองส่วนท้องถิ่นดำเนินงานและบริหารจัดการระบบหลักประกันสุขภาพในระดับท้องถิ่นหรือพื้นที่ พ.ศ.๒๕๖๑ ให้คณะกรรมการกองทุนแต่งตั้งคณะอนุกรรมการชุดหนึ่งชื่อ “คณะอนุกรรมการสนับสนุนการจัดบริการดูแลระยะยาวสำหรับ ผู้สูงอายุที่มีภาวะพึ่งพิง”

เนื่องจากคณะกรรมการกองทุนหลักประกันสุขภาพองค์การบริหารส่วนตำบลเขาชัยสน ตามคำสั่งคณะกรรมการกองทุนหลักประกันสุขภาพองค์การบริหารส่วนตำบลเขาชัยสน ที่ 2/2565 เรื่อง แต่งตั้งคณะอนุกรรมการสนับสนุนการจัดบริการดูแลระยะยาวสำหรับผู้สูงอายุที่มีภาวะพึ่งพิง ลงวันที่ 27 เมษายน 2565 ได้หมดวาระลง เมื่อวันที่ 11 ธันวาคม 2565 คณะกรรมการกองทุนหลักประกันสุขภาพองค์การบริหารส่วนตำบล เขาชัยสน ได้มีมติในการประชุมครั้งที่ 2/๒๕๖6 เมื่อวันที่ ๑7 มกราคม ๒๕๖6 ให้แต่งตั้งคณะอนุกรรมการสนับสนุนการจัดบริการดูแลระยะยาวสำหรับผู้สูงอายุที่มีภาวะพึ่งพิงใหม่ ประกอบด้วย

๑.นายกองค์การบริหารส่วนตำบลเขาชัยสน ผู้บริหารสูงสุดขององค์กรปกครองส่วนท้องถิ่น ประธานอนุกรรมการ

๒.นางละมัย รอดแก้ว ผู้แทนกรรมการกองทุนฯ คนที่ 1 อนุกรรมการ

๓.นางกนกนุช ศรีนวลขาว ผู้แทนกรรมการกองทุนฯ คนที่ ๒ อนุกรรมการ

๔.ผู้อำนวยการโรงพยาบาลเขาชัยสน อนุกรรมการ

๕.สาธารณสุขอำเภอเขาชัยสน อนุกรรมการ

๖.ผู้อำนวยการโรงพยาบาลส่งเสริมสุขภาพตำบลบ้านลานช้าง อนุกรรมการ

๗.นางศศิธร การะนันต์ ผู้จัดการระบบการดูแลระยะยาวด้านสาธารณสุขในพื้นที่ อนุกรรมการ

๘.นางขวัญใจ ดำแก้ว ผู้ช่วยเหลือดูแลผู้สูงอายุที่มีภาวะพึ่งพิงในพื้นที่ อนุกรรมการ

๙.ปลัดองค์การบริหารส่วนตำบล อนุกรรมการและเลขานุการ

๑๐.นักวิชาการสาธารณสุข เจ้าหน้าที่ที่ผู้บริหารสูงสุดมอบหมาย อนุกรรมการและผู้ช่วยเลขานุการ

มีหน้าที่

 ให้คณะอนุกรรมการสนับสนุนการจัดบริการดูแลระยะยาวสำหรับผู้สูงอายุที่มีภาวะพึ่งพิง มีหน้าที่ดังนี้

(๑) จัดหาและกำหนดกรอบอัตราชดเชยบริการการดูแลระยะยาวสำหรับผู้สูงอายุที่มีภาวะพึ่งพิง

(๒) เห็นชอบให้ศูนย์พัฒนาคุณภาพชีวิตผู้สูงอายุในชุมชน หรือหน่วยบริการ หรือสถานบริการเข้าร่วม จัดบริการดูแลระยะยาวด้านสาธารณสุขสำหรับผู้สูงอายุที่มีภาวะพึ่งพิง

(๓) กำกับ ติดตาม ประเมินผล และแก้ไขปัญหาที่จะเป็นอุปสรรคต่อการจัดบริการดูแลระยะยาว สำหรับผู้สูงอายุที่มีภาวะพึ่งพิง

(๔) รายงานผลการกำกับ ติดตาม ประเมินผล รวมทั้งปัญหาอุปสรรค ข้อเสนอแนะในการดำเนินงาน ให้แก่คณะกรรมการกองทุนหลักประกันสุขภาพองค์การบริหารส่วนตำบลเขาชัยสนทราบ

(๕) หน้าที่อื่นๆตามที่ได้รับมอบหมาย

ทั้งนี้ ตั้งแต่บัดนี้เป็นต้นไป

สั่ง ณ วันที่ 17 เดือน มกราคม พ.ศ.๒๕๖6

(นายเจริญ รักราม)

 ประธานคณะกรรมการกองทุนหลักประกันสุขภาพ

 องค์การบริหารส่วนตำบลเขาชัยสน